CELEX: C2006/048/27
Language: lt
Date: 2006-02-25 00:00:00
Title: Byla C-423/05  2005 m. lapkričio 29 d.  Europos Bendrijų Komisijos pareikštas ieškinys Prancūzijos Respublikai

25.2.2006   
            
            
               LT
            
            
               Europos Sąjungos oficialusis leidinys
            
            
               C 48/14
            
         2005 m. lapkričio 29 d. Europos Bendrijų Komisijos pareikštas ieškinys Prancūzijos Respublikai
   (Byla C-423/05)
   (2006/C 48/27)
   Proceso kalba: prancūzų
   2005 m. lapkričio 29 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos A. Caeiros ir M. Konstantinidis, nurodžiusių adresą dokumentams įteikti Liuksemburge, ieškinys Prancūzijos Respublikai.
   Ieškovas Teisingumo Teismo prašo:
   
               1.
            
            
               Pripažinti, kad nesiimdama visų būtinų priemonių:
               
                           —
                        
                        
                           užtikrinti, kad būtų apdorotos ar pašalintos nesukeliant pavojaus žmonių sveikatai ir nepakenkiant aplinkai, ir kad būtų uždraustas atliekų išmetimas, išvertimas ir nekontroliuojamas šalinimas;
                        
                     
                           —
                        
                        
                           kad bet kuris atliekų turėtojas pasirūpintų, kad atliekas sutvarkytų privatus ar valstybinis atliekų surinkėjas arba įmonė, atliekanti atliekų šalinimo ar apdorojimo operacijas arba apdorotų ar pašalintų atliekas pats pagal 1975 m. liepos 15 d. Tarybos direktyvos 75/442/EEB dėl atliekų (1) nuostatas;
                        
                     
                           —
                        
                        
                           kad objektai ar įmonės, kurie vykdo šalinimo operacijas, veiktų su kompetentingos institucijos išduotu leidimu;
                        
                     
                           —
                        
                        
                           kad sąvartynams, kuriems 1999 m. balandžio 26 d. Tarybos direktyvos 99/31/EB dėl atliekų sąvartynų (2) perkėlimo į nacionalinius teisės aktus metu, t. y. 2001 m. liepos 16 d. jau yra išduoti leidimai arba kurie jau yra eksploatuojami, sąvartyno operatorius parengtų ir pateiktų iki 2002 m. liepos 16 d. kompetentingai institucijai tvirtinti sąvartyno sutvarkymo planą, kuriame įrašytų informaciją dėl leidimo sąlygų ir visas koreguojamąsias priemones, operatoriaus nuomone, reikalingas, ir kad gavusios sąvartyno sutvarkymo planą, kompetentingos institucijos priimtų galutinį sprendimą, ar sąvartynas gali tęsti veiklą, ir kuo greičiau uždarytų sąvartynus, kuriems nebuvo duotas leidimas tęsti veiklą ar leistų vykdyti būtinus darbus ir nustatytų pereinamąjį laikotarpį planui įvykdyti, Prancūzijos Respublika neįvykdė įsipareigojimų pagal minėtos Direktyvos 75/442/EEB, iš dalies pakeistos Direktyva 91/156/EEB (3), 4, 8 ir 9 straipsnius bei Direktyvos 99/31/EB 14 straipsnio a, b ir c punktus.
                        
                     
         
               2.
            
            
               Priteisti iš Prancūzijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Komisija mano, kad toleruodama didelį kiekį Prancūzijoje veikiančių neteisėtų ir nekontroliuojamų sąvartynų ir nesiimdama visų būtinų priemonių užtikrinti, kad atliekos būtų šalinamos nesukeliant pavojaus žmonių sveikatai ir nepakenkiant aplinkai, Prancūzijos Respublika neįvykdė įsipareigojimų pagal Tarybos direktyvos 75/442/EEB, iš dalies pakeistos Direktyva 91/156/EEB, 4, 8 ir 9 straipsnius. Prancūzijos valdžios institucijos neginčija šių įsipareigojimų neįvykdymo, tačiau jos ginčija Komisijos nurodytų neteisėtų sąvartynų skaičių ir tvirtina, kad šių sąvartynų poveikis aplinkai yra mažas, kadangi leidimo neturinčiuose sąvartynuose šalinamos tik žaliosios atliekos, nuolaužos ir didžiosios atliekos.
   Prancūzijos valdžios institucijų pateikta informacija yra nepakankama siekiant įvertinti leidimų sistemos atitikimą Direktyvos 75/442/EEB 9 straipsniui: išvertimams, kurių plotas mažesnis nei 100 m2 ir aukštis mažiau nei 2 m, taip pat tokių atliekų apdorojimo operacijoms neišduodamas leidimas. Prancūzijos valdžios institucijų aiškinimas, kad neteisėti sąvartynai yra tik savivaldybių be leidimo eksploatuojami sąvartynai yra klaidingas, kadangi privatus asmuo taip pat gali eksploatuoti sąvartyną, neturintį leidimo.
   Remdamasi jei pateikta informacija, Komisija gali tik daryti prielaidą, kad, priešingai nei numatyta Direktyvos 99/31/EB 14 straipsnio nuostatose, objektai ir įmonės, kurie vykdo šalinimo operacijas be jokio leidimo, iki 2002 m. liepos 16 d. neparengė ir nepateikė kompetentingai institucijai tvirtinti kiekvieno neteisėto ar nekontroliuojamo sąvartyno sutvarkymo plano. Sąvartynas, kuris negali būti pritaikytas minėtos direktyvos reikalavimams, turi būti uždarytas nedelsiant. Neteisėtų sąvartynų veikimas be sutvarkymo plano ir be leidimo pažeidžia Direktyvos 99/31/EB 14 straipsnį.
   
      (1)  OL L 194, 1975 7 25, p. 39.
   
      (2)  OL L 182, 1999 7 16, p. 1.
   
      (3)  OL L 78, 1991 3 26, p. 32.